
Okresný súd Lučenec 2T/46/2024 6624010353 13. 06. 2024 JUDr. Stanislav Galovič ECLI:SK:OSLC:2024:6624010353.2
ROZSUDOK V MENE SLOVENSKEJ REPUBLIKY Okresný súd Lučenec samosudcom JUDr. Stanislavom Galovičom na hlavnom pojednávaní konanom dňa 13. júna 2024 takto rozhodol: Obžalovaný A. B., nar. XX.XX.XXXX v Lučenci, trvale bytom C., D. E. XXXX/X, sa uznáva
za
vinného, že
1.) - dňa 01.03.2024 v čase asi o 18.25 hod. viedol ako vodič osobné motorové vozidlo značky Škoda Fabia evidenčného čísla F. po miestnych komunikáciách v meste Lučenec, kde na ulici Kuzmányho pred bytovým domom číslo 10 bol zastavený a kontrolovaný hliadkou Obvodného oddelenia PZ Lučenec, počas kontroly bol vyzvaný, aby sa podrobil dychovej skúške na zistenie prítomnosti alkoholu, ktorá bola negatívna, a vykonanou lustráciou v policajných evidenciách bolo zistené, že vozidlo viedol aj napriek tomu, že mu bol Trestným rozkazom Okresného súdu Lučenec č. k. 2T/10/2024 zo dňa 05.02.2024, ktorý nadobudol právoplatnosť dňa 17.02.2024 uložený okrem iného aj trest zákazu činnosti viesť motorové vozidlá všetkého druhu všetkého druhu v trvaní dvoch rokov, a to v dobe od 19.12.2023 do 19.12.2025, 2.) - dňa 05.03.2024 v čase asi o 19.56 hod. viedol ako vodič osobné motorové vozidlo značky Škoda Fabia evidenčného čísla F. po Zvolenskej ceste v obci G., v smere od cesty číslo 1/16 na mesto Lučenec, kde pred bývalou predajňou AAA auto bol kontrolovaný starším referentom oddelenia výkonu služby Okresného dopravného inšpektorátu Lučenec a vykonanou lustráciou v policajných evidenciách bolo zistené, že vozidlo viedol aj napriek tomu, že mu bol Trestným rozkazom Okresného súdu Lučenec č. k. 2T/10/2024 zo dňa 05.02.2024, ktorý nadobudol právoplatnosť dňa 17.02.2024 uložený okrem iného aj trest zákazu činnosti viesť motorové vozidlá všetkého druhu v trvaní dvoch rokov a to v dobe od 19.12.2023 do 19.12.2025, teda v bode 1.) a 2.) obžaloby - maril výkon rozhodnutia súdu tým, že vykonával činnosť, na ktorú sa vzťahuje rozhodnutie súdu o zákaze činnosti, tým s p á c h a l v bode 1.) a 2.) obžaloby
- pokračujúci prečin marenia výkonu úradného rozhodnutia podľa § 348 ods. 1 písm. d) Tr. zákona. Podľa § 44 Tr. zákona súd upúšťa u obžalovaného A. B., nar. XX.XX.XXXX v Lučenci, trvale bytom C., D. E. XXXX/X, od uloženia súhrnného trestu podľa § 42 Tr. zákona, nakoľko pokladá trest, ktorý mu bol uložený trestným rozkazom Okresného súdu Lučenec sp. zn. 0T/87/2024 zo dňa 20.05.2024, a to trest odňatia slobody v trvaní 10 (desať) mesiacov nepodmienečne so zaradením do ústavu na výkon trestu odňatia slobody s minimálnym stupňom stráženia, trest zákazu činnosti viesť motorové vozidlá všetkého druhu v trvaní 36 (tridsaťšesť) mesiacov, a trest prepadnutia veci, a to motorového vozidla zn. ŠKODA FABIA, modrej farby, ev. č. F., VIN:H., na ochranu spoločnosti a nápravu páchateľa za dostatočný. Podľa § 172 ods. 2 Tr. poriadku bol vyhotovený zjednodušený písomný rozsudok, ktorý neobsahuje odôvodnenie, nakoľko po jeho vyhlásení sa obžalovaný a prokurátor vzdali práva na podanie odvolania. Poučenie: Proti tomuto rozsudku môže obžalovaný a prokurátor podať odvolanie do 15 dní od oznámenia, pokiaľ sa pred uplynutím tejto lehoty tohto svojho práva výslovne nevzdávajú. V rovnakej lehote s obžalovaným môžu podať odvolanie v jeho prospech aj príbuzní obžalovaného v priamom rade, jeho súrodenci, osvojiteľ, osvojenec, manžel a druh. Poškodený môže podať odvolanie pre nesprávnosť výroku o náhrade škody. Včas podané odvolanie má odkladný účinok.

